Folketing
2004-01-23

Jeg forholder mig ikke til, hvad der er i de eksisterende regler. Det er fuldstændig korrekt, at det er uforpligtende. Jeg forholder mig til, hvad det er, Post Danmark rent faktisk har præsteret, og der ligger niveauet sådan på omkring 95 pct., lidt over nogle år og lidt under andre år. Så spørger jeg: Hvad er årsagen til, at man sætter målsætningen til noget, som de godt kan, og lægger gulvet væsentligt under? Man kunne jo sådan set have gået den modsatte vej og sagt, at når de nu har vist, at de udmærket er i stand til at præstere 95 pct., så lad os lægge det som et gulv og så sætte et mål, som ligger højere, så vi har noget at stræbe efter, nemlig en endnu bedre postbetjening af danskerne.